Qorti tal-Appell (Kompetenza Inferjuri) Imħallef Anthony Baxter Schembri Appell numru: 9/2017 Miriam George Copperstone u Shirley Ferris (appellati) Vs GlobalCapital Financial Management Ltd (C 30053) (appellanti) 12 ta' Novembru, 2019. Dan hu każ ieħor ta' investiment li sar minn retail clients fil-prodott Lifemark S.A. Secure Income Bond tramite l-parir u servizz li ngħataw mis-soċjeta Is-somma li ġiet investita kienet £10,389. Fis-17 ta' Awissu, 2016 l-attriċi George Copperstone ippreżentat ilment quddiem l- Arbitru għas-Servizzi Finanzjarji fejn ilmentat li kienu ingħataw parir minn ċertu John Shaw sabiex l-investiment li kellhom f'Barclays Sterling Bond Fund jittrasferuh għal-Lifemark. B'deċiżjoni tas-26 ta' Jannar, 2017 l-Arbitru iddeċieda:- "Għal dawn il-motivi l-Arbitru qed jiddeċiedi dan il-każ billi jiċħad l-eċċezzjonijiet kollha tal-provditur tas-servizz finanzjarju u jilqa' t-talbiet tal-ilmentaturi, fis-sens, li jordna lill-Global Capital Financial Management Ltd. Tħallas lill-ilmentaturi in solidum bejniethom is-somma ta' tmint elef, mitejn u tmien Liri Sterlini (£8,208.37), li tirrapreżenta s-somma investita ta' £10,389 u li minnha għandha titnaqqas is-somma ta' £2,180.63, flus rikavati mill-ilmentaturi. Peress li l-ilmentaturi għandhom jitpoġġew bejn, wieħed u ieħor, fl-istess sitwazzjoni ta' meta investew fil-prodott odjern; filwaqt li l-Arbitru jqies il-profil tal-ilmentaturi, u għalhekk jikkunsidra fejn setgħu investew il-kapital, u x'seta' jrendi, qed jikkonċedi imgħax ta' ħamsa fil-mija fis-sena fuq is-somma ta' £8,208.37, bir-rata ta' ħamsa fil- mija fis-sena mid-data tal-investiment sad-data tal-effettiv pagament. L-ispejjeż tal-każ għandhom jiġu sopportati mill-provditur tas-servizz". Il-konvenuta appellat u l-aggravji huma:- L-Arbitru għas-Servizzi Finanzjarji applika ħażin il-Liġi dwar il-preskrizzjoni u qies b'mod ugwalment żbaljat meta t-termini jibdew jiddekorru, b'dan li l-azzjoni odjerna, kellha tiġi dikjara li hi preskritta, u għadaqstant l-esponenti tiġi liberata mill-osservanza tal-ġudizzju; 2. L-Arbitru Għas-Servizzi Finanzjarji naqas milli jqis il-5 eċċezzjoni tal-esponenti u ċjoe l-effett tal-kriżi finanzjarja dinjija li faqgħet ftit ġranet wara li l-investiment ġie akkwistat, li dan effettivament jikkostitwixxi casus; 3. Irrispettivament minn kwalunkwe ksur regolatorju li seta' ġie ravviżat, l-Arbitru naqas milli jindaga x'kien in-ness kawżali għat-telf ilmentat mill-ilmentatur, u jekk tali telf effettivament seħħx minħabba tort imputabbli lill-esponenti; 4. Illi, fil-meritu, il-konklużjoni tal-Arbitru għas-Servizzi Finanzjarji, hija, bir-rispett kollu lejh, ibbażata fuq apprezzament ħażin tal-fatti u l-provi li inġiebu quddiemu u x'aktarx anke extra petita; 5. Huwa ċara li d-deliberazzjonijiet tal-Arbitru għas-Servizzi Finanzjarji inkludew apprezzament ta' dokumenti li l-esponenti kienet talbet l-isfilz tagħhom mill-istadju bikri tal-każ, fir-risposta tagħha, u dan kien ta' preġudizzju għas-smiegħ u d-deċide ta' dan il-każ; 6. Illi l-imgħax ma kellux jibda jiddekorri minn meta ngħata s-servizz, ċioe' allura mit- 12 ta' Diċembru, 2008". L-atturi wieġbu u taw ir-raġunijiet għalfejn il-qorti għandha tiċħad l-appell. Il-fatti l-iktar rilevanti huma: Fl-14 ta' Novembru, 2008 l-attriċi u żewġha kellhom laqgħa għand il- konvenuta u ingħataw il-parir sabiex l-investiment li kellhom fil-Barclays Investment Fund jittrasferuh fil-Lifemark SA – Secure Income Bond L-investiment fil-Lifemark sar fit-12 ta' Diċembru, 2008 bil-prezz ta' Fid-dokument KYC individuals, hemm stampat li l-klijenti huma L-investiment kien għall-perjodu ta' 5 snin u jimmatura fid-19 ta' Diċembru, 2013. Il-flus tal-investituri kienu investiti f'bond listed fil- Luxembourg Stock Exchange u l-assi kienu parti flus kontanti u parti poloz ta' assikurazzjoni fuq il-ħajja ta' anzjani fl-Istati Uniti. B'ittra datata 24 ta' April, 2009 il-konvenuta bagħtet avviż lill-konjuġi Fenech Russell li fil-31 ta' Marzu, 2009 l-investiment tagħhom kellu valur ta' £9,568.27. L-investiment kien tilef 8% tal-valur oriġinali tiegħu. Tagħrif li baqa' jingħata matul is-sena 2010. B'ittra datata 27 ta' Awissu, 2010 il-konvenuta infurmat lir-raġel tal- lil KPMG Advisory S.a.r.l bħala amministratur proviżorju ta' Lifemark S.A. għall-perjodu ieħor ta' sitt Fl-ittra jissemma li l-kumpannija kellha liquidity issues u kien hemm problemi sabiex tipprokura funding for Lifemark. Minn dak li fehmet il- qorti, jidher li l-ordni oriġinali li biha KPMG Advisory S.a.r.l inħatret bħala amministratur proviżorju ta' Lifemark SA, ingħatat fi Frar 2010 (ara Mill-atti ma jirriżultax jekk dak iż-żmien il-konvenuta infurmatx lill-attriċi u żewġha b'dak l-iżvilupp. B'ittra datata 3 ta' Marzu, 2011 il-konvenuta infurmat lir-raġel tal-attriċi il-poteri ta' KPMG S.a.r.l bħala amministratur proviżorju għall-perjodu ta' tlett xhur oħra. B'ittra datata 15 ta' April, 2011 il-konvenuta infurmat lir-raġel tal-attriċi li b'efett mill-10 ta' April, 2011 kienu ġew sospiżi l-pagamenti fuq il- Bonds tal-prodott Lifemark. Għarrfitu wkoll li l-Issuer tal-prodott kien għadu qiegħed jipprova jagħmel pjan ta' ristrutturar u eventwalment iħabbar u jispjega fid-dettall il-pjan. garanzija li dak il-pjan isir. B'ittra datata 18 ta' Mejju, 2011 mibgħuta lir-raġel tal-attriċi, il- Financier (CSSF) f'Lussemburgu kienet ġedded il-poteri ta' KPMG Advisory S.a.r.l bħala amministratur proviżorju ta' Lifemark S.A. għall- perjodu ieħor ta' sitt xhur. Reynold George Copperstone miet fis-sena 2011. B'ittra datata l-1 ta' Novembru, 2012 il-konvenuta infurmat lill-klijent li Zolfo Cooper LLP bħala aġent kienet ser tillikwida s-Secured Property 1 Ir-regolatur fil-Lussemburgu. relatatat ma' dak il-prodott. Infurmatu wkoll li din il-miżura kienet ser tittieħed għall-benefiċċju tal-bondholders. Fis-16 ta' Mejju, 2014 l-atturi ippreżentaw protest ġudizzjarju kontra l- konvenuta u fih ilmentaw li kienu sofrew danni, konsistenti f'telf ta' kapital u qligħ, b'riżultat tal-parir finanzjarju li ngħataw sabiex jinvestu Bejn Frar 2014 u Jannar 2016 l-atturi irċevew pagamenti mingħand il- konvenuta ta' parti mill-kapital. Fl-aħħar ittra il-konvenuta infurmat lir- raġel tal-attriċi li kien ġie mqassam madwar 16.1% tan-nominal value tal-bonds u li ma kienx hemm iktar ġid x'jitqassam. B'kollox irkupraw L-ewwel aggravju jitratta l-eċċezzjoni tal-preskrizzjoni. It-Tribunal iddeċieda li għall-każ in eżami tapplika l-preskrizzjoni estintiva ta' ħames snin (artikolu 2156(f) tal-Kodiċi Ċivili). B'riferenza għall-argumenti tal-konvenuta li japplika l-artikolu 2153 tal-Kodiċi Ċivili, din il-qorti diġa kellha l-opportunita' li tikkunsidra u tiddeċiedi dwar dan l-argument f'sentenzi li nghataw fil-21 ta' Ottubru, 2019 li fihom kienet involuta l-istess konvenuta. Ir-relazzjoni bejn il-kontendenti hi ta' natura kuntrattwali. L-Artikolu 2153 japplika għad-delitti u kważi delitti u għalhekk ma japplikax għall-każ in eżami. Bħala parti f'kuntratt, il-konvenuta kellha obbligi xi twettaq. L-inadempjenza ta' dawk l-obbligi twassal għall-jedd tal-parti l-oħra li tfittex għad-danni. Hekk ukoll il-qorti ma taqbilx mar-raġunament tal-konvenuta li japplika l- artikolu 1222 tal-Kodiċi Ċivili. L-argument tal-konvenuta hu li, ".… t-talba tal- ilmentaturi appellati, bil-premessa li kellhom l-assigurazzjoni li dan kien investiment mingħajr riskji, hija mod edukat biex l-ilmentaturi appellati jgħidu li ġew imqarrqa minn min biegħilhom il-prodott, u proprju fil-kuntest li effettivament, dan l-investiment mar il-baħar". Dik id-disposizzjoni tikkonċerna r-rexxissjoni ta' kuntratt. L-atturi m'humiex jitolbu għar-rexxissjoni ta' kuntratt iżda sabiex jingħataw kumpens taħt il-Kap. 555 għall-parir ħażin li ngħata meta L-Artikolu 2137 tal-Kodiċi Ċivili jipprovdi li:- Bla ħsara ta' dispożizzjonijiet oħra tal-liġi, il-preskrizzjoni ta' azzjoni tibda minn dak in-nhar li din l-azzjoni tista' tiġi eżerċitata; mingħajr ma jittieħed qies tal- istat jew tal-kondizzjoni tal-persuna li lilha din l-azzjoni tmiss. Fid-deċiżjoni l-Arbitru qal: "Dan huwa argument li ma jistax jirnexxi għaliex mhux tenut li investitur, l-għada li jixtri prodott, imur jagħmel att ġudizzjarju biex jinterrompi preskrizzjnoi meta ma jafx kif ser imur il-prodott. Anzi, l-konsumatur jidħol f'investiment bit-tama li jmur tajjeb u ma jkollu bżonn jieħu l-ebda passi". Il-qorti ma taqbilx mat-teżi tal-konvenuta. Hekk kif sar l-investiment l-atturi ma setgħux jieħdu passi kontra l-konvenuta għall-kapital għaliex sa dak iż-żmien Investiment li sar bil-għan li jrendi qliegħ. L-azzjoni li tissemma fl-artikolu 2137 hi fost'oħrajn għal dawk il-krediti li jissemmew fl-artikolu 2156(f) tal-Kodiċi Ċivili. Kreditu li fid-data li nxtara l- investiment ma kienx jeżisti favur l-atturi. Permezz tat-tieni aggravju il-konvenuta ilmentat li l-Arbitru naqas milli jqies il-kriżi finanzjarja li qalet li bdiet fil-15 ta' Settembru, 2008 bil-falliment tal- L-attriċi u żewġha għamlu l-investiment fit-12 ta' Diċembru, Għalhekk il-konvenuta kienet taf b'dak li kien għaddej fid-dinja finanzjarja. Dan apparti li m'hemmx prova li dak li ġara lil dan l-investiment kien riżultat tal-kriżi finanzjarja. Irrispettivament jekk il-falliment tal-prodott kien b'riżultat tal-kriżi finanzjarja, jibqa' l-fatt li t-Tribunal ikkonkluda li l-konvenuta ma kellhiex tagħti parir lill- attriċi u lil żewġha sabiex jinvestu f'dak il-prodott. Il-konvenuta ma tistax taħrab mir-responsabbilta billi tipprova tistaħba wara l-kriżi finanzjarja. Inoltre', fin-nota ta' sottomissjonijiet il-konvenuta qalet li l-prodott in kwistjoni ".… ma kienx espost direttament għar-riskju tas-swieq tal-azzjonijiet liema swieq huma aktar volatili, partikolarment fi żmien ta' kriżijiet ekonomiċi u finanzjarji mondjali". Raġunament li jikkontradiċi d-dikjarazzjoni tal-konvenuta li dak li ġara kien minħabba l-kriżi finanzjarja mondjali. Fit-tielet aggravju l-konvenuta tilmenta li l-Arbitru naqas milli jindaga x'kien in-ness kawżali għat-telf ilmentat mill-ilmentatur, u jekk it-telf kienx minħabba tort imputabbli lilha. Il-qorti ma taqbilx. L-obbligu tal-konvenuta bħala financial advisor kien li tħares l-interessi tal-klijenta tagħha. tagħha. L-attriċi u żewġha riedu investiment li kellu small risk. kull dritt li jistrieħu fuq parir li ngħataw mill-konvenuta, irrispettivament jekk xi ħadd minnhom qarax il-brochure u fehemu. Jibqa' fatt li l-konjuġi Fenech Russell ingħataw parir sabiex jinvestu f'prodott li fih hemm inċertezza u li wassal sabiex tilfu l-parti l-kbira tal-kapital li investew. Qabel il-Lifemark il-konvenuti kienu diġa' investew fil-Barclays Sterling Bond Fund u tilfu parti sostanzjali mill- Suppost dan l-investiment sar sabiex ma jibqgħux jitilfu. żmien qasir il-prodott li fih investew mar il-baħar. L-attriċi spjegat kif: "Il-GlobalCapital kienu nfurmawna li l-investiment tal-Barclays Sterling Bond Fund kien sejjer lura u s-Sur John Shaw ssuġġerilna ninvestu ġo Secure Income Bond Fund. Jien u żewġi konna għidna lis-Sur Shaw biex niġbdu kollolx lura, pero' s-Sur Shaw qalilna li aħjar ninvestu f'dan il-Fund, Secure Income Bond, pero' qalilna li ridna nżidu magħhom biex nilħqu l-£10,000 għax ma stajniex ninvestu b'inqas. Assigurana li dan il-fond kien ibbażat fuq ħafna entitajiet, u qalilna li jekk tfalli xi waħda, l-oħra tagħmel tajjeb għaliha. Is-sur Shaw qalilna li mhemmx riskju għaliex jekk xi ħaġa ma tmurx tajjeb, kien hemm fallback tajjeb għaliha". Shaw baqa' ma xehedx fil-kawża. It-telf li sofriet l-attriċi hi l-aqwa prova li l- parir li ngħataw ma kienx tajjeb għaċ-ċirkostanzi u bżonnijiet tagħhom. Bir-raba' aggravju l-konvenuta ilmentat dwar l-apprezzament tal-provi li għamel l-Arbitru. M'hemmx prova li Ronald George Copperstone u l-attriċi kellhom investimenti oħrajn bħall-Lifemark SA. Fiż-żmien li nxtara l-prodott, il-konjuġi George Copperstone kienu żewġ pensjonanti. Ir-raġel kellu diġa 80 sena. Għall-qorti hu evidenti li kienu jinvestu xi ħaġa tal-flus sabiex ikollhom ftit iktar qligħ mal- pensjoni. Fil-fatt infurmaw lill-konvenuta li, "I am relatively cautious but don't It-tip ta' investiment li pproponiet il-konvenuta ma kienx wieħed ta' small risk. Min tahom il-parir suppost kien jaf li l-prodott li offra ma kienx addattat għal dak li riedu Fenech Copperstone. M'huwiex biżżejjed għall- konvenuta li tirreferi għan-note file li l-attriċi u żewġha iffirmaw waqt il-laqgħa li saret fl-14 ta' Novembru, 2008. Dokument li l-konvenuta lanqas biss kellha d- diċenża li tagħti kopja tiegħu lill-klijenti tagħha u fiha saħansitra inkludiet Fid-dokument hemm dikjarazzjoni oħra li taqra: Brochure li hu mimli kliem tekniku u jekk ma tkunx midħla sew tad-dinja finanzjarja m'intix ser tifhem il-kontenut. ffirmat l-attriċi u żewġha hi standard form, miktub b'tipi irqaq li l-klijent jintalab jiffirma f'laqgħa qasira li fih l-interess tiegħu hu li jingħata parir kif jista' jkollu qligħ sodisfaċenti mill-kapital li jkollu x'jinvesti. Lanqas ma huwa biżżejjed li wieħed jirreferi għall-dikjarazzjonijiet bħala li l-passat m'huwiex garanzija tal- futur, jew li l-klijent jista' jirċievi inqas mill-ammont li rċieva u li l-valur tal- investiment u l-qliegh jistgħu jinżlu. Kliem li ma jindirizzax ir-riskji tal- L-uffiċjal tal-konvenuta li ta l-parir kien jaf li l-konjuġi Fenech Copperstone: Il-qligħ prinċipali tagħhom kien mill-pensjoni; Kellhom ftit investimenti, u fir-rigward tal-Barclays Sterling Bond Fund kienu diġa tilfu parti mill-investiment (ara dokument a fol. Riedu investimenti li fih ikollhom a small risk; Il-konvenuta m'offrietx spjegazzjoni kif il-prodott Lifemark SA hu investiment li jikkwalifika bħala small risk. Hu veru li fil-brochure tal-prodott hemm dikjarat Pero' b'daqshekk ma jfissirx li l-prodott hu small risk. Min jirreklama l-prodott ovvjament ser jiddeskrivi l-prodott bl-aħjar mod li jħajjar lin-nies li jixtruh. L-istess konvenuta ma qalet xejn li jista' jikkonvinċi lil din il-qorti li l-Arbitru kien żbaljat fir-raġunament tiegħu dwar il-prodott, meta qal: "Dan il-prodott, fost'affarijiet oħra, falla għaliex l-analiżi tal-aspettativa tal-ħajja/mewt tal-life assured ma kinitx korretta. Aktar ma wieħed idum ħaj, aktar irid idum iħallas premium biex il-polza tibqa' ħajja inkellha titlef il-valur. Dan joħloq problema ta' likwidita' biex tkompli ssostni finanzjarjament il-mudell kompost minn diversi poloz ta' assikurazzjoni fuq il-ħajja. Dan kien riskju li ħafna ma tawx każu. Imma kien fil-fatt aspett importanti ħafna. Minħabba l-avvanzi fil-mediċina, ħafna nies jibqgħu jgħixu għal żmien itwal, u b'hekk, il-premium irid idum jitħallas għal numru ta' snin aktar. Jekk l-analisti u nies professjonali li kellhom esperjenza biex janalizzaw dawn il-prodotti ma waslux għal dan, allura lanqas wieħed jistenna li retail investor, bħalma kienu l- ilmentatriċi u żewġha, kellhom ikunu f'qagħda li jagħmlu dan. Apparti l-fatt ukoll li l-isem SECURE INCOME BOND jagħti lill-investitur bla esperjenza x'jifhem li l-investiment huwa wieħed sikur u bla riskji jew riskji baxxi u limitati. Jekk wieħed iħares Jekk wiehed ihares lejn il-brochure tipiku tal-SIB jara li mal- ewwel faccata, bi prominenza kbira, hemm rati tajba ta' dhul (Annual Income Over 5 Years), ritratt kbir ta' lighthouse (simbolu tas-serhan il-mohh) u b'indikazzjoni ta' x'inhuma l- beneficcji u l-kwalità tal-prodott: 'Aims to provide return of capital after 5 years: Bond invests in cash and assets by institutions rated 'A' or better by Standard and Poor's or equivalent; Quarterly income option available'. Ghalkemm fl-istess brochure jissemma li jista' jkun hemm xi riskju ghall-kapital, u jista' jkun hemm xi tnaqqis fl-ahhar, jew jekk tigbed l-investiment qabel, però l-enfasi qieghda fuq il-beneficcji li kien joffri dan il-prodott. Il-prodott kellu riskji – il-kapital ma kienx garantit, u kif kien se jmur kien pjuttost ibbazat fuq il-performance ta' prodotti ohra simili ta' dak iz-zmien, apparti l- mudelli matematici u l-assumptions li jigu ma' dawn il-mudelli. Fid-difiża tiegħu, il-provditur isostni li l-falliment tal-prodott ma kienx minħabba li l-prodott ma ħadimx kif ippjanat, imma minħabba ċirkostanzi oħra li hu qatt ma kien jistenna li jantiċipa. Din id-difiża kienet tkun ġustifikata li kieku dan il-prodott inbiegħ lill-investituri li setgħu jifhmu l-kumplikazzjonijiet tiegħu, u minn jeddhom riedu jirriskjaw. Ċertament li, dak iż-żmien li nbiegħ l-SIB, ma kienx investiment b'riskju baxx. Anzi, kien investiment f'kategorija ta' riskju medju għal riskju għoli. Dan mhux qed jingħad wara li falla imma għaliex in-natura tal-prodott – li jinvesti f'bonds li jinvestu f'poloz tal-assikurazzjoni fuq il-ħajja – u l-istruttura innifisha tal-investiment kienu jagħlu l-SIB partikolari imqabbel ma' prodotti oħra ta' investiment bħal, per eżempju, prodott ta' investiment li jinvestu f'bonds fuq borża. Kien mistenni li l-provditur kellu jagħmel analiżi oġġettiva tal-prodott li kien se jbiegħ għax, wara kollox, dak kien fid-dmir li jagħmel in the best interst of the client. L-investituri ma kinux f'qagħda li jagħmlu din l-analiżi huma, u kien mistenni li din l-analiżi ssir mill-provditur. Ir-riskji li hemm f'paġna 14 ma setgħu qatt jiġu apprezzati minn investitur retail. Dawn it-tip ta' investimenti huma Asset-Backe Securitiess u huma kumplessi u ta' riskju għoli. Meta kienu qed jinterpretaw il-Direttiva MIFID, li ġiet applikabbli mill-1 ta' Novembru 2007, kemm l-MFSA kif ukoll l-awtoritajiet regolatorji Ewropej, iddeskrivew dawn il-prodotti bħala prodotti ta' riskju għoli u li huma prodotti kumplessi u li ma kinux igħoddu għal kwalunkwe investitur. L-Istandard License Conditions (SLC), maħruġin mill-MFSA, jistabbilixxu x'inhu u x'mhux prodott kumpless. Prodott isir kumpless jekk, fost'affarijiet oħra, ma jagħtix liberta lill-investitur jiddisponi jew jifdi l-prodott sknot prezzijiet li huma aċċessibbli pubblikament, jew jekk il-karatteristiċi tal-prodott ma jistgħux jiġu mifhuma b'mod faċli mill-investitur retail, u b'hekk, ma jkunx f'qagħda li jagħmel deċiżjoni infurmata meta jiġi biex jinvesti. Għar-raġunijiet mogħtija aktar 'il fuq, il-prodott Keydata Lifemark SIB għandu jitqies bħala prodott kumpless". Gialadarba prodott jitqies li huwa kumpless, allura l-provditur li jkun qed jagixxi f'advisory capacity, bhal f'dan il-kaz, irid jaghmel dak li jissejjah suitability test fuq l-ilmentatur li, fost affarijiet ohra, jinkludu: l-eta`, l-impjieg jew in-nuqqas tieghu, il-livell ta' edukazzjoni, l-esperjenza fl-investimenti, jekk qattx dahal qabel M'hemmx dubju li l-konvenuti ma kellhomx l-esperjenza u l-għarfien li jifhmu r- riskji ta' dak it-tip ta' prodott, li l-parti l-kbira tiegħu kien jikkonsisti f'poloz ta' assikurazzjoni fuq il-ħajja ta' persuni ta' 65 sena jew iktar fl-Istati Uniti. varji li kienu jinkludu dak li l-maturity date ta' polza ta' assikurazzjoni tiddependi minn kemm persuna ddum ħajja. Iktar ma jgħixu n-nies, iktar irid jitħallas premium fuq il-poloz. Dan ovvjament ikollu impatt fuq il-qligħ tal-investiment u Il-konvenuta ilmentat li l-Arbitru ma qiesx dak li nkiteb fin-nota ta' sottomissjonijiet dwar il-prodott Lifemark, ".… minn fejn, fuq analiżi u verifika tal-prodott, kien jirriżulta li ma kienx wieħed ta' riskju għoli dak iż-żmien li ħareġ il-prodott". L-argumenti li għamlet il-konvenuta f'sezzjoni 'D' tan-nota ta' sottomissjonijiet (Informazzjoni rigward il-prodott Lifemark S.A. Secure Income Bond) sabiex tikkonvinċi lill-Arbitru li dak it-tip ta' investiment ma kienx high risk, m'humiex konvinċenti. L-argumenti prinċipali li għamlet m'għandhom x'jaqsmu xejn mar-riskju ta' dak it-tip ta' investiment. Il-konvenuta ma qalet xejn dwar ir-riskju relatat ma' poloz ta' assikurazzjoni fuq il-ħajja li fih kien jinvesti l-prodott. Hemm kien qiegħed ir-riskju tal-prodott Lifemark, li 70% tal- assi tiegħu kien fil-poloz li għandu suq sekondarju limitat. Hekk per eżempju jekk it-Traded Life Policy Investment ikollu bżonn il-flus, il-poloz jistgħu jinbiegħu b'valur inqas. Dan ovvjament ikollu impatt negattiv fuq il-valur tal- Kienet il-konvenuta li identifikat il-prodott Lifemark bħala investiment tajjeb għal diversi retail clients. Pero' meta tqies ir-riskji li hemm fis-suq tal-poloz ta' assikurazzjoni fuq il-ħajja, il-konvenuta ma ġġustifikatx id-deċiżjoni li ħadet meta l-attriċi u żewġha għamlu ċara li jaċċettaw 'small risk'. Inoltre' l-qorti tosserva li jista' forsi jkun li l-prodott in kwistjoni kien qiegħed jingħad kummenti pożittivi. Pero' f'kull każ il-konvenuta kellha d-dmir li tagħmel stħarriġ indipendenti li jkun jidentifika r-riskji tal-prodott meta tirrakkomandah lill-klijenti tagħha. M'hemmx prova li l-konvenuta għamlet dak l-eżerċizzju. Wara li l-qorti qieset il-provi kollha m'għandha l-ebda dubju li fil-meritu l-Arbitru ddeċieda skont dak li hu xieraq u ġust, ekwu u raġonevoli (artikolu 19 tal- għall-każ in eżami. Fil-ħames aggravju il-konvenuta tilmenta li l-Arbitru ikkunsidra dokumenti li kienet talbet l-isfilz tagħhom fil-bidu tal-proċediment, u kien ta' preġudizzju Is-sit hu dwar l-imgħax li l-Arbitru kkundanna lill-konvenuta tħallas lill-atturi, ċjoe' 5% fuq is-somma ta' £8,208.37 "bir-rata ta' ħamsa fil-mija fis-sena mid- data tal-investiment sad-data tal-effettiv pagament". Il-konvenuta lmentat li l- Arbitru għamel riferenza għal sentenza tal-Prim'Awla fl-ismijiet Evelyn Boyce Cuthbert et vs Global Capital Financial Management Ltd tal-11 ta' Lulju, 2016 li minnha sar appell. Tgħid x'tgħid il-konvenuta l-Arbitru kellu dritt jirreferi għas-sentenza tal-Prim'Awla, irrispettivament hijiex res judicata jew għadx hemm appell pendenti, ġialadarba kien jaqbel mar-raġunament ta' dik il-qorti 13 tad-deċiżjoni tal-Arbitru). Is-sitt aggravju jitratta l-imgħax. L-Arbitru kkundanna lill-konvenuta tħallas imgħax ta' 5% fuq is-somma ta' £8,208.37, "… bir-rata ta' ħamsa fil-mija fis- sena mid-data tal-investiment sad-data tal-effettiv pagament". Ir-raġunament tal-konvenuta hu li l-imgħax ma kellux ikun dovut mid-data tal-investiment. Osservat li l-ewwel sejħa li saret, "bi pretensjoni likwidata seħħet b'dawn il- proċeduri, intavolati fis-17 ta' Awissu, 2016. Il-protest ġudizzjarju eżebit mill- ilmentaturi appellati tas-16 ta' Mejju 2014 ma jikkontjeni ebda pretensjoni likwidata, iżda jżommu l-esponenti responsabbli f'dolo, mora e culpa". Il-qorti terġa tagħmel riferenza għal dak li jipprovdi l-artikolu 19 tal-Att dwar l- Arbitru għas-Servizzi Finanzjarji (Kap. 555). L-Arbitru jiddeċiedi skont dak li fil- fehma tiegħu hu "ġust, ekwu u raġonevoli fiċ-ċirkostanzi partikolari u merti sostantivi tal-każ". L-Arbitru kkonkluda li dan kien każ ta' misselling u li l-atturi kellhom jedd li jingħataw kumpens għan-nuqqasijiet tal-konvenuta. qiegħed jagħmel tajjeb għat-telf fil-kapital li sofrew l-atturi b'riżultat tal-parir finanzjarju ħażin li ngħataw u li wassal biex investew flushom fi prodott li ma kienx tajjeb għalihom. Huma ngħataw il-kumpens għat-telf ta' kapital li sofrew flimkien mar-rata ta' imgħax ta' 5% mid-data li sar l-investiment. Deċiżjoni li fiha l-qorti ma ssib xejn li jmur kontra dak li jipprovdi l-artikolu 26(3)(iv) tal- Kap. 555 u meħuda skont dak li hu, "ġust, ekwu u raġonevoli fiċ-ċirkostanzi partikolari u merti sostantivi tal-każ". Għal dawn il-motivi tiċħad l-appell bl-ispejjeż kollha kontra l-appellanti.